open-index/open-wikipedia-markdown huggingface dataset:
Pagpaparami

Ang **pagpaparami** o **reproduksiyon** ay ang prosesong biyolohikal kung saan nalalalang o nalilikha ang bagong indibidwal na mga organismo.  Isang pundamental na kasangkapang-katangian ng lahat ng nalalamang buhay ang reproduksiyon; umiiral ang bawat indibidwal bilang resulta o kinalabasan ng reproduksiyon.  Malawakang pinangkat ang nakikilalang mga metodo ng reproduksiyon sa dalawang pangunahing tipo o uri: ang seksuwal at ang aseksuwal.

Sa reproduksiyong aseksuwal, maaaring makalikha o makagawa ng supling o anak ang isang indibidwal na hindi kinakailangan ang tulong ng isa pang indibidwal ng uri o espesyeng iyon.  Isang halimbawa ng reproduksiyong aseksuwal ang dibisyon o paghahati ng isang selula ng bakterya upang maging dalawang anak na selula.  Subalit hindi limitado o para lamang sa mga organismong uniselular o organismong may iisang selula ang reproduksiyong aseksuwal.  Karamihan sa mga halaman ang may kakayahan o abilidad na makapagsupling sa pamamagitan ng paraang aseksuwal.

Nangangailangan ang reproduksiyong seksuwal ng tulong ng dalawang mga indibiduwal, karaniwang isa ng bawat isang kasarian o seks.  Karaniwang halimbawa ng reproduksiyong seksuwal ang normal na reproduksiyong pantao o reproduksiyong humano.

## Tingnan din 
* Sistemang reproduktibo

## Mga sanggunian 
*
Francisco Makabulos

Si **Francisco Makabulos** (17 Setyembre 1871&nbsp;– 30 Abril 1922) ay isa sa mga unang bayani at pinuno ng mga rebolusyonaryo sa lalawigan ng Tarlac na sumapi sa Katipunan.

Kategorya:Mga Pilipino
Lawa ng Victoria

thumb|300px|Tanawing sagap ng satelayt ng Lawa ng Victoria.

Ang **Lawa ng Victoria** o ***Victoria Nyanza*** (tinatawag ding ***Ukerewe*** at ***Nalubaale***) ay isa sa mga Dakilang mga Lawa ng Aprika.

Ang Lawa ng Victoria ay may 68,800 kuwadrado kilometro (26,600 milya kuwadrado) sa laki, ito ang pinakamalaki sa buong Aprika, ang pinakamalaking lawang tropikal sa buong mundo, at ang pangalawang pinakamalawak na tubig-tabang na lawa sa buong mundo sa laki (pangatlong pinakamalaki kung titingnang ang Lake Michigan-Huron bilang iisang lawa). Spagkat malaki ito, ito ay mababaw lamang na may pinakamalaking lalim na 84metro (276 talampakan) at may mean depth na 40metro (131 talampakan), ang LAwa ng Victoria ay pimipito sa pinakamalaking tubig-alat na lawa sa boung mundo kung pinag-uusapan ang bolyum, na naglalaman ng 2.750 cubic kilometro (2.2 billion acre-feet) ng tubig. Ito ay ang pinagmumulang ng pinakamahabang sanga ng Ilog Nilo, ang Puting Nilo, at may drainage system ng 184,000 square kilometeres (71,040 sq mi). Ito ay isang bayolihikal na hotspot na may napakaraming mga organismo. Ang lawa ay nasa talampas sa kanlurang bahagi ng Lambak ng Great Rift ng Aprika at nasasakop ng mga bansang Tanzania, Uganda at ng Kenya. Ang lawa ay may dalampasigan ng 3,440&nbsp;km (2,138&nbsp;mi) at may mahigit 3,000 na pulo, karamihan dito ay tinitirhan. Kasama na sa mga pulong ito ay ang mga pulo ng Sesse sa Uganda, isang malaking grupo ng mga pulo hilagang kanluran ng lawa na nagiging kilala bilang isang destinasyong pang turista para sa mga turista.

Ang lawa ay bata pa; ang pangkasalukuyang basin nito ay nabuo lamang 400,000 taong nakakaraan lamang, nang ang mga ilog na pasilangan ay naipon ng isang harang sa lupa. Ang kababawan ng lawa, limitadong daloy ng ilog, at malaking lawak ay nagagawang maging madalas maapektuhan ng mga climate change; ang mga sample mula sa ilalim ng lawa ay nagpapakitang tatlong beses na ito natuyo simula 
nang nabuo ito. Ang mga siklong ito ay marahil may kaugnay sa mga nakalipas na ice age, na kung saan ang presipitasyon ay bumaba sa buong mundo.

## Mga sanggunian 
Kategorya:Lawa
Seksismo

Ang **seksismo** ay ang pagkiling, pagbibigay ng isteryotipo o diskriminasyon batay sa kasarian. Sa ganitong paraan, karaniwang pinapaboran o itinuturing na mas mataas ang isang kasarian, tulad ng mga lalaki, kumpara sa mga babae, kaya nagkakaroon ng hindi pantay na pagtrato o dominasyon. Madalas nitong naaapektuhan ang mga babae at batang babae, ngunit maaari din itong makaapekto sa mga lalaki. Nagmumula ang seksismo sa mga panlipunang kaugalian, kultura, at mga institusyong nagpapanatili ng hindi patas na distribusyon ng kapangyarihan sa pagitan ng kasarian. 

Kategorya:Diskriminasyon
Kategorya:Seksuwalidad
Alfred Hitchcock

Si **Sir Alfred Joseph Hitchcock**, KBE (13 Agosto 1899&nbsp;- 29 Abril 1980) ay isang Britanikong direktor ng pelikula na naging mamamayan ng Estados Unidos ngunit pinanatili ang kanyang pagkamamamayang Britaniko. Karamihan sa kanyang mga nagawang mga pelikula ang may paksang misteryoso at nakapipigil-hininga. Mas kilala siya sa kanyang katauhan o persona sa palabas at natatanging estilo upang maging kilala at kakaiba ang kanyang mga pelikula. Kabilang sa kanyang mga pelikula ang: *The Lodger* (1927), *The Man Who Knew Too Much* (1934 at muling ginawa noong 1956), *The Lady Vanishes* (1938), *Rebecca* (1940), *Notorious* (1946), *Rear Window* (1954), *Vertigo* (1958), *North by Northwest* (1959), *Psycho* (1960), *The Birds* (1963), *Topaz* (1969), at *Frenzy* (1972). Naging punong tagapagpasinaya at dinirihe rin niya ang palabas sa telebisyong *Alfred Hitchcock Presents* (1955 − 1965).

## Mga impluwensya sa iba pang direktor
## Mga sanggunian 
Kategorya:Ipinanganak noong 1899
Kategorya:Namatay noong 1980
Kategorya:Mga direktor mula sa United Kingdom
Kategorya:Mga direktor mula sa Estados Unidos
Kategorya:Mga direktor ng pelikulang katatakutan
Kilogramo

Ang **kilogramo** ay isang metrikong yunit na naglalarawan ng masa. Katumbas ito ng 1,000 gramo, at pinapaikli rin bilang **kilo** na may sagisag na **kg** o **kgs**. Katumbas ng opisyal na kilogramo ang masa ng partikular na piraso ng platino-iridyo nakatago o nakalagak sa Paris, Pransiya. Ito lamang ang natitirang yunit ng SI na nilarawang kailangan ihambing sa ilang mga bagay. Mayroon na ngayon mga pagsubok upang ilarawan ang kilogramo sa ibang paraan, halimbawa ang pagtukoy ng bilang mga atomo ng partikular na mga sustansiya habang nasa partikular na temperatura. Bahagyang mas mahigit ang isang kilogramo kaysa 2.2 mga libra. Katumbas ng isang tonelada ang 1,000 mga kilogramo. Nasa bandang isang kilogramo ang isang litro ng tubig.

Kategorya:Yunit ng timbang
Sistemang somatosensoryo

Ang **sistemang panghipo**, **sistemang somatosensoryo**, o **sistemang somatosensoryal** (Ingles: *somatosensory system*) ay isang sistemang pandama na nakakadetekta, nakadarama, o nakapapansin ng mga karanasang tinuturing na paghipo o presyon, temperatura (mainit o malamig), hapdi (kabilang ang kati at kiliti) at iyong mga kabilang sa propriosepsiyon. Mga sensasyon ito ng kilos o galaw ng mga masel at posisyon ng hugpungan kabilang ang tikas, galaw o kilos, damdaming biseral (internal o panloob) at ekspresyon ng mukha. May kaugnayan ang pandamdam na biseral sa mga kabatiran o impormasyong sensoryong nagmumula sa loob ng katawan, katulad ng sakit ng tiyan.

Maituturing ang paghipo bilang isa sa limang mga damdamin o pagdama ng tao; subalit kapag hinawakan o hinipo ng isang tao ang isang bagay o kapwa tao, nakalilikha ito ng sari-saring mga damdamin: ang persepsiyon ng presyon o diin (hugis, kalambutan, tekstura, oskilasyon o bibrasyon, at iba pa), relatibong temperatura, at kung minsan pati kahapdian. Kaya't ang salitang "hipo" ay talagang kombinasyon o pinagsamang katawagan para sa ilang mga damdamin o senso. Sa medisina, kalimitang pinapalitan ang kolokyal na terminong "hipo" ng **somatikong mga damdamin**, **somatikong pandamdam**, o **somatikong mga senso**, upang maipakita ng mainam ang sari-saring mga kalangkap na mga mekanismo.

## Tingnan din 
* Sistemang integumentaryo

## Mga sanggunian 
* Flanagan, J.R., Lederman, S.J. *Neurobiology: Feeling bumps and holes*, *News and Views*, *Nature*, 26 Hulyo 2001;412(6845):389-91.

* Hayward V, Astley OR, Cruz-Hernandez M, Grant D, Robles-De-La-Torre G. *Haptic interfaces and devices* . *Sensor Review* 24(1), pp.&nbsp;16–29 (2004).

* Robles-De-La-Torre G., Hayward V. *Force Can OvercomFLARGUSe Object Geometry In the perception of Shape Through Active Touch* . *Nature* 412 (6845):445-8 (2001).

* Robles-De-La-Torre G. *The Importance of the Sense of Touch in Virtual and Real Environments* . IEEE Multimedia 13(3), *Special issue on Haptic User Interfaces for Multimedia Systems*, pp.&nbsp;24–30 (2006).

## Mga kawing panlabas 
* *Somatosensory & Motor research* 
* *Informa Healthcare*
* *Pang-ibabaw na Pananaw* 
* *Somatic vs. Special senses* 

Sistemang somatosensoryo
Ekskresyon

thumb|Isang bakang umiihi. Ang pag-ihi ay isang halimbawa ng ekskresyon o pagtatanggal ng dumi mula sa katawan.

Ang **ekskresyon** (Ingles: *excretion*) ay isang proseso ng pagtatanggal o pag-aalis (eliminasyon) ng dumi ng katawan  Kabilang sa mga duming napapalis ang tae, ihi, pawis, at suka.  Isa itong mahalaga o esensiyal na proseso sa lahat ng mga anyo ng buhay.  Kaiba ito sa sekresyon, kung saan ang sustansiya ay may espesipiko o tiyak na tungkulin pagkaraang makalabas o makaalis mula sa sihay o selula.

Sa mga mikroorganismo o mga organismong mas isang selula lamang, tuwirang napapalabas ang mga produktong dumi o basura sa pamamagitan ng pagdaan sa kalatagan o kapatagan ng selula.  Samantala, gumagamit ang mga organismong multiselular (organismong may maraming mga sihay o selula) ng mas masalimuot na mga metodo o pamamaraang ekskretoryo.  Nagpapaalis ng mga gas o  hangin ang mas matataas na mga halaman sa pamamagitan ng istomata sa ibabaw ng kalatagan ng mga dahon.  Mayroong espesyal o natatanging mga organong ekskretoryo ang mga hayop.

## Tingnan din 
* Sistemang pantanggal ng mga dumi

## Mga sanggunian 
Kategorya:Sistemang panunaw
Kategorya:Sistemang eksokrino
Arkeya

:*Tumuturo ang Archea rito. Para sa heolohikong eono, pumunta sa Arkeano (panahon). Para sa mag-anak ng gagamba, tingnan ang Archaeidae.*

Ang **Arkeya** (Ingles **Archaea** (AmE [ɑɹˈkiə], BrE [ɑːˈkiːə]); mula sa Griyegong αρχαία, "mga matatanda"; kung isahan: **Archaeum**, **Archaean**, o **Archaeon**), tinatawag ding **Archaebacteria** (AmE [ɑɹkɪbækˈtɪɹɪə], BrE [ɑːkɪbækˈtɪəɹɪə]), ay isang pangunahing dibisyon o kahatian ng nabubuhay na mga organismo.

Kabilang sa Archaea ang payak na mga organismong unang natuklasan sa mga kapaligirang sukdulan o may katindihan (ekstremo).  Karamihan sa kanila ang nabubuhay o umiiral sa may napakatataas o napakabababang mga temperatura.  Ilan sa kanila ang maaaring makaligtas at mamuhay sa napakamaaalat, napakaasim o napaka-asidiko, o napakama-alkalinang tubig.  May ilang natagpuan sa mga geyser, mga singawan sa dagat (*sea vent* o "*black smoker*" sa Ingles) at mga balon ng langis.

Kategorya:Mga prokaryote
Kategorya:Mga ekstremopilo
Kategorya:Mikrobiyolohiya
Niyon

Ang **neon** ay isang elementong kimikal sa talahanayang peryodiko na sinasagisag ng simbolong **Ne** at nagtataglay ng atomikong bilang **10**.

Mayroon din itong atomikong timbang na 20.183, punto ng pagkatunaw (MP o *melting point*) na 248.67&nbsp;°C, punto ng pagkulo (BP o *boiling point*) na 245.95&nbsp;°C, at V na 0. at kapag ginamit sa tubong Geissler o tubong pangdiskarga at mga lamparang neon (ilawang neon).  pangkalakalan *(commercial)* na nakukuha ito mula sa hangin, kung saan natatagpuan ito sa maliliit o bakas na mga bilang.  Ginagamit ito para sa mga ilaw ng neon ng lungsod.  Nagmula ang salitang *neon* sa salitang Griyegong nangangahulugang "bago".  Natuklasan ito nina William Ramsay (binabaybay ding William Ramsey) at Morris W. Travers noong 1898.

Hindi ito nagkakaroon ng reaksiyon at hindi sumasanib sa iba pang mga elemento, kaya't matatagpuan nag-iisa o nagsasarili lamang.  Bagaman may katangiang maging mapula o narangha kapag dinaanan ng kuryente, umiilaw o nagliliwanag rin ito na may iba't ibang mga kulay.  Dahil sa kalidad o katangiang ito ng neon, kaya ito ginagamit sa mga karatula.

## Mga sanggunian 
Kategorya:Mga elementong kimikal
Agnostisismo

Ang ***agnostisismo*** (, kaya't "walang kaalaman" kapag nabuo ang parirala o salita; pagkaraan ng nostisismo) ay isang uri ng paniniwalang pangpananampalataya hinggil sa pagkakaroon ng Diyos o ng mga diyos. Isa itong paniniwalang nagsasaad na nababatay lamang ang kabatiran o kaalaman sa nakikita o naoobserbahan. Isa rin itong teoriyang hindi tumatangging may Diyos subalit naglalahad na imposibleng makilala ang Diyos o ang mga diyos. May ilang mga taong tumatawag sa kanilang mga sarili bilang mga **agnostiko** ang nagsasabing hindi maaari o di posibleng mapatunayan kung mayroon o walang Diyos o mga diyos sa uniberso. Ngunit may mga agnostikong nagsasabing natatanging hindi sila sigurado o hindi sila nakatitiyak kung mayroon nga o wala ngang Diyos o mga diyos.

Sa katunayan, maraming iba't ibang mga uri ng agnostisismo.

* '*Agnostismong absoluto* (**agnostisismong matigas**, *saradong agnostismo**, **agnostisismong matigas**, **agnostisismong malakas**), isang paniniwalang nagsasabing imposibleng mapatotohanan kung mayroon o walang Diyos o mga diyos.

* **Agnostisimong empirikal** (**agnostisismong malambot**, **agnostisismong bukas*, **mahinang agnostisismo**, **agnostisismong temporal**), isang paniniwalang walang sinumang nakakaalam sa ngayon kung umiiral o hindi ang Diyos o mga diyos, ngunit maaaring matagpuan ito sa hinaharap.

* **Agnostismong apatetiko**, isang paniniwalang nagsasabing hindi mahalaga kung umiiral nga ba o hindi ang Diyos o mga diyos.

Kung minsan, ikinalilito ng mga tao ang agnotisismo sa iba pang mga paniniwala, katulad ng ateismo. Magkaiba ang mga ito, dahil talagang naniniwala ang mga ateistang walang Diyos o mga diyos; samantala, payak na naniniwala ang mga agnostiko na hindi talaga sila sigurado hinggil sa Diyos o mga diyos, o nag-iisip silang hindi talaga sila nakatitiyak kung malalaman ito o hindi.

## Mga paniniwalang kaugnay ng agnostisismo 
* **Ignostisismo**, ang paniniwala na ang ideya ng Diyos o mga diyos ay walang sapat na paglalarawan o depinisyon, kaya't walang kahulugan ang pagsasabi ng "umiiral ang Diyos" (may Diyos) o "hindi umiiral ang Diyos" (walang Diyos). May ilang mga taong nag-iisip na isang uri ng agnostisismo ang ignostisismo. May ilan namang mga taong umiisip na isa itong uri ng ateismo. At may ilan pa ring kaiba ito sa dalawang ito.

* **Agnostikong teismo**, isang paniniwala ng mga taong mayroon ngang Diyos o mga diyos subalit hindi sila talaga nakakatiyak.

* **Agnostikong ateismo**, isang kawalan ng paniniwala sa mga pag-iral ng anumang diyos, ngunit hinuha nila na ang pagkakaroon ng isang banal na entidad o mga entidad ay maaaring hindi nalalaman alinman sa saligan o sa kasalukuyang katotohanan.

* **Post-teismo**, isang pananaw na dating mahalaga ang relihiyon o pananampalataya, subalit hindi na ito importante ngayon.

## Tingnan din 
* Nostisismo
* Humanismo

## Mga sanggunian 
*
Kategorya:Pagbatikos ng relihiyon
Kategorya:Sekularismo
Sabangan ng Nilo

[right|thumb|225px|Larawan ng satelayt ng [NASA ng Sabangan ng Nilo (pinapakita sa maling kulay)]]

Ang **Sabangan ng Nilo** o **Delta ng Nilo** ay ang sabangang nabuo sa Hilagaing Ehipto (Mababang Ehipto) kung saan lumalawak ang Ilog ng Nilo papunta sa Dagat Mediteraneo. Isa ito sa pinakamalalaking mga sabangan  magmula Alehandriya sa kanluran hanggang Port Said sa silangan, na sumasakop ng ilang 240&nbsp;km ng guhit ng dalampasigan ng Mediteraneo  at isa itong mayamang rehiyong pang-agrikultura.  Mula hilaga hanggang silangan, tinatayang may habang 160&nbsp;km ang sabangan.  Bahagyang nagsisimula ang sabangan sa ibaba ng ilog mula sa Cairo.

Ito ang lunduyan ng lumang kabihasnan sa Ehipto.  Ang madalas na pagbaha ng Ilog Nilo taun-taon ang nakapag-iiwan ng makapal na banlik na nagiging matabang na lupa. Ang kabuoan nito ang nakapagbuo ng hugis-tatsulok na lupain na tinawag na *Delta ng Nilo*. Pinaninirahan ang pook na ito ng maraming sinaunang tao noong 6000 BCE, Panahong Neolitiko.

Nilo
Pag-aagawan para sa Aprika

Ang **Pag-aagawan para sa Aprika**, kilala ding bilang **Karera para sa Aprika** o **Pag-uunahan para sa Aprika**, ay ang resulta ng mga pagtutunggali ng pag-angkin ng mga taga-Europa sa teritoryo ng Aprika noong panahon ng Bagong Imperyalismo, sa pagitan ng dekada 1880 at Unang Digmaang Pandaigdig noong 1914.

Bilang isang kinalabasan ng pinaigting na tensiyon sa pagitan ng mga estado sa Europa noong huling sangkapat ng ika-19 na siglo, tinitignan ang pagkahahati-hati ng Aprika bilang isang paraan alisin ng mga Europeo ang banta ng isang digmaang malawakan para sa Aprika.

## Mga sanggunian 
Kategorya:Kasaysayan ng Aprika
Tagapagpaganap

Maaaring tumukoy ang **ehekutibo** o **tagapagpaganap** sa:

* Tagapagpaganap (pamahalaan), isang sangay ng pamahalaang awtoridad, kasama ang hudikatura at batasan
* Kautusang Tagapagpaganap, isang kautusan na nilalabas ng isang kasapi ng ehekutibong sangay ng pamahalaan
* Ehekutibong opisyal - isang mataas na ranggong opisyal ng isang korporasyon, pamahalaan o militar
* Punong ehekutibong opisyal (*Chief executive officer* o CEO sa Ingles) o punong ehekutibo ay isang mataas na rankong opisyal ng isang korporasyon

## Tingnan din
*Pagganap (sining)
Plurk

Ang **Plurk** ay isang malayang social networking at micro blogging service na nagpapahintulot sa mga tagagamit na magpadala ng mga update (kilala rin bilang mga **plurk**) sa pamamagitan ng mga maiikling  mensahe o  sangay, na kung saan dapat lang umabot sa 140 karakter ng teksto ang haba.

Ang mga update ay naipapakita sa mga home page ng mga taga-gamit sa pamamagitan ng isang timeline na naglilista ng lahat ng mga update na nakuha nang pagkasunod-sunod ayon sa oras na nakuha ito, at ipinapapadala sa mga taga-gamit na naglagda para makuha ang mga iyon. Ang mga taga-gamit ay puwedeng tumugon sa mga update ng taga-gamit sa pamamagitan ng kanilang timeline sa plurk.com, sa instant messaging, o sa pamamagitan ng text messaging.

## Kasaysayan 
Ang Plurk ay naitatag at itinadhana bilang isang medium ng komunikasyon para magkaroon ng balanse sa gitna ng mga blog at mga social network, at sa gitna ng e-mail messaging at instant messaging. Matapos ang ilang buwan ng pag-uusbong, ang Plurk ay nailunsad noong Mayo 2008.

Ang etimolohiya ng pangalan ay naipaliwanag ng mga nag-usbong bilang:

* daglat ng 'people' at 'lurk'
* portmanteau ng 'play' at 'work'
* acronym ng **p**eace, **l**ove, **u**nity, **r**espect, at **k**arma
* verb neologism, kapareho ng Google ay naging pandiwa.

## Mga nilalaman at teknolohiya 
Ang interface ng Plurk ay nagpapakita ng mga update sa pahalang sa isang scroll na timeline sa pamamagitan ng JavaScript at napapaupdate sa pamamagitan ng AJAX. Ang mga tagagamita ay puwedeng maglagay ng mga bagong mensahe na may opsyonal na 'qualifiers' na mga iisang-salitang mga pandiwa na nagpapakita ng isip ng tagagamit (hal. "mahal", "ay nangangailangan", "ipinamamahagi", at marami pang iba). Mayroong ding mga advanced na feature tulad ng pagpapadala ng mga update sa ilang mga kaibiggan, mga updates tungkol sa mga pangyayari nang pangkasalukuyan o pangnagdaan, pamamamahagi ng mga retrato, mga video at iba pang mga midya.

Ang Plurk ay sumusuporta rin sa mga pag-uusap sa mga grupo sa gitna ng mga magkakaibigan at tumatanggap ng paggamit ng mga emoticon kasama na ang kinaugaliang micro-blogging.

Ang mga nag-usbong ng Plurk.com ay wala pang API na ipinamamahagi sa publiko, sapgakat isang hindi opisyal ngunit suportadong Plurk API ay hosted ng Google Code.

## Paggamit sa ibang wika 
Para matulungang maisalin ang kanilang base sa mga listahan ng mga qualifier/mga pandiwa sa maraming mga wika, ang Plurk ay naghohost ng sariling translation website nito na kung saan ang mga tagagamit at makakabigay ng mga salin ng user interface ng Plurk sa iba't ibang wika. Noong Hulyo 2008, ang Plurk ay naisalin na sa mahigit dalawampung wika.

## Pagtanggap 
Ang Plurk ay sinasabing karibal sa Twitter, isang mas naunang micro-blogging service.

Noong Hunyo 2008, ang Plurk ay nakatanggap ng maraming atensiyon sa online noong ito ay napili ni leo Laporte at Amber MacArthur sa kanilang net@night na palabas sa TWiT.tv podcast network.

## Mga sanggunian 
## Mga kawing panlabas 
* 
* Plurk Collaborative Translation Project 
* Plurk Layouts - style your Plurk profile 

Kategorya:Mga blog
Kategorya:Mga social networking service
Diplomasya

[thumb|Ang [Mga Nagkakaisang Bansa, na nakahimpil sa Lungsod ng Bagong York, ay ang pinakamalaking internasyunal na diplomatikong organisasayon.]]

Ang ***diplomasya*** ay isang sining at pagsasanay ng pangangasiwa ng mga negosasyon sa pagitan ng mga kinatawan ng mga pangkat o mga estado. Kadalasang tumutukoy ito sa internasyunal na diplomasya, ang pangangasiwa ng internasyunal na ugnayan sa pamamagitan ng mga propresyunal na mga diplomatiko kasama ang pagsaalang-alang sa mga usapin ng paggawa ng kapayapaan, kalakalan, digmaan, ekonomika at kultura. Kadalasan may mga internasyunal na mga kasunduan ang inareglo muna ng mga diplomatiko bago ang pagtitibay ng pambansang mga politiko.

Sa kagamitang impormal o panlipunan, gawain ng taktika ang diplomasiya upang makamtan ang estratehikong kapakinabangan o upang makahanap ng mga kalutasang tinatanggap ng bawat isa sa isang karaniwang hamon, isang pangkat ng mga kagamitang nagiging pagbigkas ng mga pangungusap sa gawing hindi naghaharap, o magalang.

## Pinagmulan ng salita 
Nagmula ang salita sa Griyegong salita na "*diploma*", nangangahulugang 'tiniklop sa dalawa' sa literal. Sa lumang Gresya, isang katibayan ang diploma na pinapatunayan ang pagtatapos ng isang kurso ng pag-aaral, karaniwang tinitiklop sa dalawa. Noong panahon ng Imperyong Romano, ginamit ang salitang "*diploma*" upang isalarawang ang mga opisyal na dokumento sa paglalakbay, katulad ng pasaporte at pahintulot para mga kalye ng imperyo, na nakatatak sa dobleng metal na plato. Sa kalaunan, napalawak ang kahulugan upang isalarawan ang ibang opisyal na dokumento katulad ng mga kasunduan sa mga banyagang tribo.

## Mga sanggunian
Likaw

Ang **likaw** ay isang serye o magkakasunud-sunod na mga silo, pansilo, o palakaw.  Isang kayarian ang **nakalikaw na likaw** kung saan sumisilo rin ang mismong likaw.  Tinatawag din itong **kidkid**, **bidbid**, **balibid**, **palupot**, **salapid**, **likid**, o **lingkis**.  Maaaring ihalintulad ang paglikaw sa pagkakaayos na parang magkakadaiti at magkakabit na mga singsing.

## Tingnan din
*Sinuso (hugis), tinatawag ding "nakalikaw"

## Mga sanggunian
Kategorya:Hugis
Kategorya:Mga bahaging elektroniko
Kategorya:Elektrodinamika
Aksiyoma

Ang **aksiyoma** ay ang sinabing lantad na katotohanan, ngunit maaari ring tumukoy sa:

*kasabihan
*kawikaan
*postulado 
*prinsipyo
*paniniwala
*simulain

## Mga sanggunian
Talaan ng mga kasangkapan sa pagluluto

Ito ang **talaan ng mga kasangkapan sa paghuhurno**:
* oven
* baking pan
* tray
* mixer
* lpg gas
* measuring cup
* measuring spoon
* bowl
* rolling pin
* spatula
* salaan
* almires
* tadtaran
* embudo

## Tingnan din 
* Mga pamamaraan ng pagluluto

Kaurian:Pagluluto
Pagkalbo ng kagubatan

[thumb|Deporestasyon sa [Bolivia, 2016.]]
Ang **deporestasyon** ay ang paglinis sa mga kagubatan sa pamamagitan ng pagtrotroso o pagsusunog ng mga puno. May mga ilang dahilan kung bakit nangyayari ang deporestasyon: maaaring ibenta bilang isang kalakal ang mga puno o hinangong uling at ginagamit ng mga tao, habang ginagamit bilang isang pastulan, taniman ng mga kalakal, at tirahan ang mga kinalbong lupain. Maaaring magdulot sa kasiraan ng tahanan ng mga nilalang ang pagtanggal ng mga puno na walang sapat na muling pagtatanim. 

Kategorya:Ekolohiya
Bab

Maaaring tumukoy ang **Bab** sa:
*Ang Báb (Siyyid `Alí Muḥammad Shírází, 1819-1850), nagtatag ng Bábismo at isang sentral na pigura sa Pananampalatayang Bahá'í.
*Bāb, isang salitang Arabe na nangangahulugang daanang may tarangkahan
*Báb, Distrito ng Nitra, isang nayon at bayan sa Distrito ng Nitra sa gitnang-kanluran ng Slovakia.
*Bab, Set, Seth, diyos ng lumang Ehipto

## Tingnan din
*BAB (paglilinaw)
*Babs (paglilinaw)
Mamalohiya

Sa soolohiya, ang **mamalohiya** ay ang pag-aaral ng mga mamalya - isang uri ng bertebrado (hayop na may gulugod) na may katangian tulad ng metabolismong homeotermiko, balahibo, pusong may apat na kompartamento, at kumplikadong sistemang nerbiyos. Patuloy na lumalago ang mga arkibo ng bilang ng mga mamalya sa daigdig, subalit kasalukuyang itinakda ang 6,495 iba't ibang espesye ng mamalya kabilang ang kamakailan lamang nalipol na. Mayroong 5,416 buhay na mga mamalya ang natukoy sa daigdig at tinatayang may 1,251 bagong tuklas simula pa noong 2006. Tinatawag na mamalohista ang mga nag-aaral at nagmamasid ng mga mamalya at sila'y tipikal na nasasangkot sa mga gawain tulad ng pananaliksik, pamamahala ng mga manggawa, at pagsusulat ng mga mungkahi.

Sumasanga ang mamalohiya sa ibang disiplina na nakatuon sa taksonomiya tulad ng primatolohiya (pag-aaral ng mga primado), at cetolohiya (pag-aaral ng mga cetacea). Tulad ng ibang mga pag-aaral, kabilang ang mamalohiya ng soolohiya, na bahagi ding ng biyolohiya, ang pag-aaral ng lahat ng mga buhay na bagay. 
## Mga sanggunian
*
Sitolohiya (ng pagkain)

:*May kaugnayan ito sa mga pagkain, para sa may kaugnayan sa mga selula, pumunta sa Sitolohiya.*

Ang **sitolohiya** (Ingles: *sitology*, bigkas: /say-to-lo-dyi/) ay ang agham, siyensiya, o pag-aaral tungkol sa mga pagkain, sustansiya, o nutrisyon.

## Mga sanggunian 
Kategorya:Agham
Kategorya:Pagkain
Báb

[thumb|200px|right|Dambana ni Báb sa [Haifa, Israel.]]

Si **Siyyid `Alí Muḥammad Shírází** () (20 Oktubre 1819 – 9 Hulyo 1850) ay ang nagtatag ng Bábismo, at isa sa tatlong pangunahing pigura sa Pananampalatayang Bahá'í. Isa siyang mangangalakal mula sa Shíráz, Persiya, na nagpahayag, sa gulang na dalawampu't-apat (noong 23 Mayo 1844), na siya ang pinangakong  Qá'im (o Mahdi).  Pagkatapos ng pagpapahayag na ito, kinuha niya ang titulong **Báb** () nangangahulugang "Tarangkahan".  Binubuo ng ilang daang mga sulat at mga aklat (kadalasang tinatawag na *mga tableta*) na kanyang sinabi ang mga pag-angking mesiyaniko at binigyan kahulugan ang mga pagtuturo, na binubuo ng isang bagong ''sharí'ah'' o batas pang-relihiyon.  Sa kalaunan, nakakuha ng mga libo-libong mga tagasuporta, na nakakapinsalang nilabanan ng mga klerikong Shi'a sa Iran, at sinugpo ng pamahalaang Iran na nagdulot sa libo-libong mga tagasunod, tinatawag na Bábís, na usigin at patayin.  Noong 1850, binaril si Báb sa isang grupo ng nagpapaputok sa Tabríz at nasawi sa gulang na tatlumpu.

Kategorya:Bahá’í
Histolohiya

right|thumb|300px|Isang minantsahang ispesimeng histolohiko sa mikroskopyo.
Ang **histolohiya** (mula sa Griyego na , *lamuymoy*, at , *-logia*) o **palasihayanan** ay ang pag-aaral ng anatomiya ng mga selula at mga lamuymoy ng mga halaman at hayop sa pamamagitan ng mikroskopyo. Ito ay nagagawa sa pagsusuri ng isang maliit na kapiraso ng lamuynoy sa ilalim ng isang optical microscope o sa isang electron microscope. Ang kakayahan na maipakita o malaman ang pagkakaiba sa mga mikroskopikong mga estruktura ay madalas na pinagbubuti sa pamamagitan sa paggamit ng mga histolohikal na mantsa.

Ang Histopatolohiya ay isang mikroskopikong pag-aaral sa mga lamuymoy na may sakit, ay isang mahalagang kagamitan sa anatomikal patolohiya, sapagkat ang tamang pagsusuri ng kanser at iba pang mga sakit ay kadalasang nangangailangan ng eksaminasyong histopatolohikal ng mga samplo. Ang mga bihasang mga dokotr, kadalasan mga sertipikado ng Board bilang mga Patologo, ay ang mga katauhan na gumagawa ng histopalohikal na pagsusuri at nagbibigay ng mga impormasyon tungkol sa kanilang mga pagmamasid.

Ang mga bihasang mga sayantipiko a gumagawa ng mga preparasyon ng mga pangkatang histolohikal ay tawag na mga *histotechnicians*, histology technicians (HT), histology technologists (HTL), medical scientists, medical laboratory technicians, o biomedical scientists. Ang kanilang pag-aaral ay tinatawag na *histoteknolohiya*.

## Kasayasayan 
Noong ika-19 na siglo, ang histolohiya ay isang disiplinang pang-akademiko sa sarili nito. Ang 1906 na Nobel Prize ng Pisiolohiya o Medisina ay naibigay sa mga histologong Camillo Golgi at Santiago Ramon y Cajal. Mayroong silang mga pagtatalong interpretasiyon sa estrukturang neural ng utak base sa mga iba't ibang mga interpretasiyon ng parehong mga litrato. Si Cajal ay nanalo sa patimpalak para sa kanyang tamang teorya at si Golgi para sa pamamaraang pamantsya na inimbento niya para maging posible ito.

## Mga kaugnay na siyensiya 
* Ang Cell Biology ay ang pag-aral ng mga buhay na selula, ang kanilang DNA at RNA at ang mga protinang kanilang nilalaman.
* Ang Anatomiya ay ang pag-aaral ng mga organo na nakikita ng mga mata.
* Ang Morpolohiya ay ang pag-aaral sa kabuuang mga organismo.

## Mga sanggunian 
1. Merck Source (2002). Dorland's Medical Dictionary. Retrieved 2005-01-26.

2. Stedman's Medical Dictionaries (2005). Stedman's Online Medical Dictionary . Retrieved 2005-01-26.

3. 4,000 online histology images (2007). (http://histology-online.com)

## Mga panlabas na kawing 
* Histology Protocols 
* Immunohistochemistry - In Situ Hybridization 
* Histoweb 
* SIU SOM Histology
* Visual Histology Atlas 
* Histology Glossary 
* Histology Group of Victoria Incorporated 
* Histology Photomicrographs 
* Virtual Slidebox
* Blue Histology 
* Histology for Dummies (Spanish) 

Kategorya:Anatomiya
Iktiyolohiya

Ang **iktiyolohiya** o ***ichthyology*** (mula sa Griyego na ἰχθυ, *ikhthu*, "isda"; at λόγος, *logos*, "kaalaman") ay ang sangay ng soolohiya na gumugugol sa pag-aaral sa mga isda.

Iminungkahi sa *Maugnaying Talasalitaan* ang **dalubisdaan** para sa *ichthyology*.

## Mga Sanggunian
Kategorya:Isda
Kategorya:Mga sangay ng soolohiya
Sitolohiya

:*May kaugnayan ito sa mga selula, para sa may kaugnayan sa mga pagkain pumunta sa sitolohiya (ng pagkain).*

Ang **sitolohiya** (Ingles: *cytology*; mula sa Griyegong , *kytos*, "isang maugong"; at , *-logia*) ay ang pag-aaral sa mga selula.

Ang sitolohiya ay isang sangay ng buhay na agham o biyolohiya na nag-aaral at tumatalakay ng mga selula, sa kayarian, tungkulin at kimika ng mga ito, kung paano nabubuo ang mga ito, at sa galaw ng mga bahagi o parte ng mga selula.

Batay sa gamit, maaaring tumukoy ito sa:

*Sitopatolohiya - ang pag-aaral ng mga sakit na *pangselula* at ang gamit ng pagbabagong pangselula para sa pagsusuri ng sakit.
*Biyolohiya ng selula - ang pag-aaral ng (normal) na anatomiyang pangselula, tungkulin at kimika.

## Mga sanggunian
Herpetolohiya

Ang **herpetolohiya** (mula sa Griyegong: ἑρπετόν, *herpeton*, "gumagapang na hayop" at , *-logia*) ay sangay ng soolohiya na pinag-aaralan ang mga amphibian at reptilya.

Kategorya:Mga sangay ng soolohiya
*
Denpasar

Ang **Denpasar** (Balines: ᬤᬾᬦ᭄ᬧᬲᬃ) ay ang kabisera ng lalawigan ng Bali.

## Mga sanggunian 
Kategorya:Mga lungsod ng Indonesia
Kategorya:Bali
Bakgamon

Ang **bakgamon** o ***backgammon*** sa Ingles ay isang larong tabla para sa dalawang manlalaro na kung saan ginagalaw ang mga nilalarong piyesa sang-ayon sa paggulong ng betu-beto.  Nananalo ang isang manlalaro kapag natanggal ang lahat ng kanyang piyesa mula sa tabla.  Napakaraming mga baryante ang backgammon, karamihan may magkakatulad na katangian ang mga ito.  Kasapi ang backgammon sa mga pamilyang tabla, isa sa mga pinakamatandang uri ng larong tabla sa buong mundo.

Bagaman may mahalagang ginagampanan ang swerte, may malaking ginagampanan ang stratehiya sa larong ito.  Sa bawat paggulong ng betu-beto, kailangang pumili ang manlalaro mula sa iba't ibang mga pagpipiliang galaw para sa kanyang mga piyesa at mahulaan ang posibleng kontra-galaw ng kanyang kalaban. Maaaring itaas ang pusta ng mga manlalaro habang naglalaro.  May mga nakatakdang mga reportoryo ng karaniwang taktika at mga kaganapan.

Katulad ng ahedres, pinag-aaralan ang backgammon na may malaking interes ng mga siyentipiko ng kompyuter.  Hinggil sa pananaliksik nito, naigawa ng software para sa backgammon na maaaring matalo ang magagaling manlalarong tao na tanyag sa buong mundo.

Kategorya:Mga larong tabla
Hastings Banda

Si **Hastings Kamuzu Banda** (15 Pebrero 1898 – 25 Nobyembre 1997) ay ang dating pinuno ng Malawi at ng nauna nitong estadong Nyasalanda, mula 1961 hanggang 1994. Pagkaraang makatanggap ng edukasyong karamihang nagmula sa ibayong dagat, nagbalik si Banda sa kanyang inang bansa (noong Britanikong Nyasalanda pa ito) upang magsalita ukol sa kolonyalismo at tulungan at pamunuan ang kilusan patungo sa kalayaan. Noong 1963, pormal siyang itinalaga bilang punong ministro ng Nyasalanda, at pinamunuan ang bansa upang makamtan ang kasarinlan bilang Malawi makalipas ang isang taon. Pagdaan ng dalawang taon, idiniklara niya ang Malawi bilang isang republika na siya ang pangulo. Mabilisan niyang pinagsama-sama ang kapangyarihan at malaong ipinahayag ang Malawi bilang isang estadong partido sa ilalim ng Partido ng Kongresong Malawi (*Malawi Congress State* o MCP). Noong 1970, idiniklara ng *MCP* si Banda bilang Panghabangbuhay na Pangulo ng partido. Noong 1971, naging Panghabangbuhay na Pangulo siya mismo ng Malawi.

Kaurian:Malawi
Bali

Ang **bali** ay ang (lokal na) paghihiwalay ng isang bagay o materyal sa dalawa, o higit pa, na mga piraso sa pamamagitan ng aksiyon ng pagbibigay-diin.  Maaaring ilapat ang salita sa mga buhay na nilalang, o sa mga krystal o materyal na mala-krystal, katulad ng mga batong hiyas o metal.

Kategorya:Elastisidad (pisika)
Kabaleriya

Sa kasaysayan, **kabaleriya** (mula sa salitang Pranses na *cavalerie*, na hinango mismo mula sa "cheval" na nangangahulugang "kabayo") ay mga sundalo o mandidirigma na lumalaban na nakakabayo. Sila ang pinakanakagagalaw sa mga armadong labanan, na gumagana bilang magaang kabaleriya sa mga gampaning pagmamatyag, pag-iskrin, at panaklutan sa maraming hukbo, o bilang mabigat na kabaleriya para sa mapagpasyang mga atakeng gulat sa ibang mga hukbo. Kilala ang isang indibiduwal na sundalo sa kabaleriya sa isang bilang ng mga pagtatalaga depende sa panahon at taktika, tulad ng isang **sundalong kabaleriya**, mangangabayo, mangangabayo sa tropa, kataprakto, kabalyero, drabante, *hussar* (o mangangabayo ng magaang kabaleriya), *uhlan* (mga mangangabayo na may sandatang sibat), *mamluk* (mga hindi Arabong sundalong alipin), *cuirassier* (mga mangangbayo na may korasa, espada, at pistol), lansero, dragun, o arkerong nakakabayo. Hindi kadalasang binibigay ang pagtatalagang *kabaleriya* sa kahit anumang puwersang militar na ginagamit ang ibang hayop para sakyan, tulad ng mga kamelyo o mga elepante. Ang impanteriya na kumikilos na nakasakay sa kabayo, subalit bumababa sa kabayo upang lumabang nakaapak sa lupa, ay kilala noong maagang ika-17 hanggang maagang ika-18 dantaon bilang mga "dragun", isang uri ng impanteriyang nangangabayo na karamihan sa mga hukbo ay nabago sa kalaunan sa pamantayang kabaleriya habang pinatili ang pagtatalagang makasaysayan.

May kalamangan ang kabaleriya sa pinabuting pagkilos, at ang isang sundalo na lumalaban na nakasakay sa kabayo ay may mga kalamangan din dahil mas mataas, mabilis, at mabigat na inersya kaysa mga kalaban na nakaapak sa lupa. Isa pa sa elemento ng nakabayong paikikidigma ay ang epekto nitong sikolohikal sa isang sundalo na maaring pahirapan ang kalaban.

Ang halagang bilis, kilos, at pagbigla ng kabaleriya ay lubhang pinahahalagaan at pinagsamantalahan sa mga sandatahang lakas sa mga Sinauna at Gitnang Panahon; ilan sa mga puwersa ay kabaleriya ang karamihan, partikular ang mga lipunang nomadiko ng Asya, kapansin-pansin ang mga Huno ng Atila at sa kalaunan ang mga hukbong Mongol. Ang kabaleriyang mabibigat, tulad ng sa mga katapraktong Bisantino at mga kabalyero ng Maagang Gitnang Panahon sa Europa, ay ginagamit bilang mga tropang pambigla na dumadaluhong sa pangunahing katawan ng kalaban sa kataasan ng labanan; sa maraming kaso, pinapasyahan ang kanilang aksyon sa kinalabasan ng labanan, kaya naman, sa kalaunan ang katawagang *battle cavalry* o kabaleriyang labanan.

Sa wikang Tagalog, hango mula sa Kastila ang salitang "kabaleriya" (binabay din bilang "kabalriya" o "kabalerya") na tumutukoy sa tropa ng mga sundalong nakakabayo ("tropang nakakabayo") o mga "tauhang kabayuhan".  Maaari rin itong tumukoy sa "tropa ng mga tangkeng pandigma".

## Mga sanggunian
Kaurian:Militar
Bali (paglilinaw)

Maaaring tumukoy ang **bali** sa:

* Bali, ang (lokal na) paghihiwalay ng isang bagay o materyal sa dalawa, o higit pa, na mga piraso sa pamamagitan ng aksiyon ng pagbibigay-diin.
* Baling buto, isang pangmedisinang katayuan na kung saan nabali o nabitak ang buto.

Maaari ding tumukoy ito sa:

* Bali, Indonesia, isang pulo sa Indonesia
Mahathir bin Mohamad

Si Tun **Mahathir bin Mohamad** (; ipinanganak noong 10 Hulyo 1925) ay isang politiko mula sa Malaysia.  Siya ang pang-apat at pang-pito na Punong Ministro ng Malaysia.  Hinawakan niya ang tungkulin sa loob ng 22 mga taon mula 1981 hanggang 2003, at mula 2018 hanggang sa kasalukuyan, na naging dahilan kanyang pagiging pinakahamahabang nanungkulang Punong Ministro ng Malaysia, at isa sa mga pinunong nanilbihan ng matagal sa Asya.  Sa loob ng kanyang kapanahunan sa tanggapan, binigyan siya ng kredito sa paglulunsad ng mabilisang modernisasyon ng Malaysia.  Kilala rin si Mahathir dahil sa kanyang kritisismo ng kanluranin at mauunlad na mga bansa.

Sa panahon ng kanyang administrasyon, itinuring siya bilang isa sa pinakamaimluhong mga pinuno sa Asya.

## Punong Ministro (1981-2003) 
Sinimulan ni Mahathir ang isang serye ng mga pangunahing proyekto sa imprastraktura noong 1990s. Noong 1991, binalangkas ng Mahathir ang kanyang ideal, Vision 2020 kung saan ang Malaysia ay magiging isang self-sufficient industrialized nation sa 2020.
## Punong Ministro (2018-2020) 
 noong 7 Marso 2019]]
 noong 9 Agosto 2019]] 
Noong 2018, lumahok siya sa halalan sa edad na 92 ​​taong gulang at nagwagi sa halalan at muling naging punong ministro, na nagulat ang mundo. Ni Tagapagsalita Geng Shuang ng Ministring Panlabas ng Tsina, ang pagbati ng kanyang bansa sa panungkulan ni Mahathir bilang bagong Punong Ministro ng Malaysia. 

Noong 2019, ang Mahathir ay naglunsad ng isang bagong pananaw para sa Malaysia na maging isang bansang pangnegosyo pagdating ng 2030. Ipinahiwatig sa pananaw ang pangangailangan para sa Malaysia na maging isang makabagong bansa, isa na malakas na sinusuportahan ng Science and Technology-based Innovation.

Noong Pebrero 24, 2020, inihayag ni Mahathir ang kanyang pagbibitiw bilang punong ministro.

## Mga sanggunian 
Kategorya:Malaysia
Kategorya:Mga Katulong na Punong Ministro ng Malaysia
Katipunan ng mga Karapatan

thumb|Katipunan ng mga Karapatan
Ang **Katipunan ng mga Karapatan** () ay ang kalipunan, talaan, o buod ng mga karapatang naaayon sa batas. Maaari itong isang pahayag ng mga karapatan ng isang klase o uri ng mga tao. Isang halimbawa nito ay ang unang sampung susog (pagbabago) sa Konstitusyon ng Estados Unidos, na ipinagtibay noong 1791 at naggagarantiya (sumasagot o nangangako) ng ganyang mga karapatan katulad ng mga kalayaan sa pagsasalita, pagpupulong, Baril, Piyansa, at pagsamba.  Isa pang halimbawa ay ang kasunduang pangkonstitusyon ng Inglatera noong 1689, na kumumpirma o tumiyak sa deposisyon (pagkatanggal sa tungkulin) ni Haring James II ng Inglatera at ang aksesyon (pagtatalaga sa tungkulin o trono) nina William at Mary ng Inglatera, na gumarantiya sa paghahalilihang Protestante, at ang paglalatag o pagtatalaga ng mga prinsipyo ng supremasya o pangingibabaw na parlamentaryo.

## Tingnan din 
*Karapatang pantao

## Mga sanggunian 
Kategorya:Batas
Kategorya:Karapatan
Magna Carta

thumb|Ang *Magna Carta*.

Ang ***Magna Carta*** ay isang kasulatan o dokumentong pinagpilitang sang-ayunan ni Haring Juan (*King John*) ng Inglatera. Iginiit ito ng mga maharlika o nobleng mga Ingles upang hindi maging katulad ng dati ang kapangyarihan ng mga hari. Itinatak dito ni Haring Juan ang kanyang selyo o tatak noong 1215. Nagbunga ito sa pagkakaroon ng pamumunong konstitusyonal sa kasalukuyan. Isang mahalaga at malaking impluwensiya ang Magna Carta sa Amerikanong Pakistani na nagngangalang Cholo Corpuz at sa Panukalang Batas ng mga Karapatan (*Bill of Rights*).  Sinasaad nito na mayroong karapatan ang mga tao laban sa hindi makabatas na pagkakakulong na tinatawag na *Habeas Corpus*, kabilang sa iba pang mga patakaran.  Muling inilabas ni Henry III ang Magna Carta noong 1225.  Tinatawag din itong ***Magna Carta Libertatum*** (ang Dakilang Karta ng mga Kalayaan, *Great Charter of Freedoms* sa Ingles), at nasusulat sa Latin.  Mas kilala ito sa pangalan nito sa wikang ito.  Karaniwang isinasalin ito bilang *Great Charter* sa Ingles, o "Dakilang Karta" (literal na "Dakilang Dokumento ng Kasunduan" o "Dakilang Kasulatan ng Kasunduan").

## Mga sanggunian 
Kategorya:Politika
Kategorya:United Kingdom
Karta

Ang **karta** ay maaaring tumukoy sa:

*Kaugnay ng **kard** o *card* sa Ingles:
:*Kartang pambati, *greeting card* sa Ingles.
*Kaugnay ng **tsarter** o *charter* sa Ingles:
:*Dokumento ng kasunduan
:*Batayang kasulatan
:*Pag-arkila ng sasakyan, o pangungupahan ng behikulo.
:*Saligang-batas o konstitusyon.
:*Autorisasyong nanggaling sa punong tanggapan na nagpapahintulot sa pagtatatag ng sangay na tanggapan.
:*Natatangi o espesyal na prebilehiyo.

## Mga sanggunian
Kolonya ng Kabo

thumb
Ang **Kolonya ng Kabo** (Ingles: *Cape Colony*), bahagi ng Timog Aprika ay tinatag ng Olandes na Silangang Indyang Kompanya noong 1652, kasama ang pagkakatag ng Lungsod ng Kabo. Sumunod na sinakop ito ng mga Briton nang sinakop ng rebolusyonaryong Pranses ang Olanda noong 1795, sa gayon hindi mapapasakamay sa mga rebolusyonaryong mga Pranses ang Kabo na isang mahalagang stratehikong lokasyon.

Kategorya:Timog Aprika
Barbara Bush

Si **Barbara Pierce Bush** (Hunyo 8, 1925 - Abril 17, 2018) ay ang asawa ni George H. W. Bush, ang ika-41 Pangulo ng Estados Unidos, at ina ni George W. Bush, ang ika-43 Pangulo ng Estados Unidos, at ng dating Gobernador ng Plorida na si Jeb Bush.

Kaurian:Mga Unang Ginang ng Estados Unidos
Polder

Ang **polder** (Ingles: *file folder* o "panuping pangtalaksan", gamit sa Estados unidos; o *folder*, gamit pang Britanya o Australyano, literal na "panupi" o "pantupi") ay isang uri ng tiklupan o paniklop na humahawak sa mga papel para sa organisasyon at proteksiyon. Kadalasang naglalaman ang mga polder ng mga dahon ng makapal na papel o iba pang manipis, ngunit matibay na materyal na itinutupi sa dalawa at ginagamit para magtago ng mga papel na dokumento. Kadalasan na ginagamit ang mga ito nang kasabay na may kasamang kabinet para sa pagtatago.  Madali nabibili ang mga polder sa mga tindahan ng kagamitang pang-opisina. Sa Nagkakaisang Kaharian, isa sa mga pinakamatanda at pinakatanyag na kompanya ang Railex.  Tumatanggap din ang Smead Manufacturing Company ng kaparehong estado sa Estados Unidos.

Ang mga pangtalaksang polder ay kadalasang tinatatakan base kung ano ang nasa loob nila.  Maaaring matatakan ang mga polder ng direkta sa tab ng lapis o bolpen.  Naglalagay naman ang iba naman ay naglalagay pa ng mga dumidikit na tatak o nagsusulat sa mga ito. Mayroon ding mga elektronikong panggawa ng marka na ginaagamit para sa pagtatatak.

Ang mga polder ay maaaring gawa sa plastik o papel. Kung nagamit ang papel, mas ninais ito na gawa sa sapal ng papel (*paper pulp*) na may mahabang hiblang selulusa (*cellulose fiber*), gaya ng papel na kraft o papel de Manila.

## Naka-tab na polder
Mga tab na may tatak|thumb

### Naka-tab na istilo/gupit
Ang mga polder ay puwedeng magkaroon ng mga tab.  Nakakatulong ang mga tab kung maraming mga talaksan ang nakatago nang mgkasama at nangangailangan ng isang madaling paraan para malaman ang mga pagkakaiba nila. Ang mga tab ay puwedeng nasa itaas ng mga polder (madalas sa mga negosyong opisina) o sa dulo/tabi (madalas sa mga medikal na opisina). Ang mga laki ng tab ay nagkakaiba at naka-ayon sa proporsyon nito sa haba ng isang folder. Puwede itong maging:

*Diretsong gupit
*1/3 putol
*1/5 putol
*2/5 putol
*1/2 putol

## Mga sanggunian
Kategorya:Papel
Kard

Ang **kard**, mula sa Ingles na *card*, ay maaaring tumukoy sa:

*Baraha 
*Kartang pamasko
*Katalogo ng aklatan 
*Kartang pambati

## Tingnan din 
**Karta (paglilinaw)*
*Kardbord 
*Kartolina
Hamlet

***Ang Trahedya ni Hamlet, Prinsipe ng Dinamarka*** (Ingles: ***The Tragedy of Hamlet, Prince of Denmark***), o ***Hamlet***, ay isang unos na sinulat ni William Shakespeare, na pinapaniwalaang sinulat sa pagitan ng 1599 at 1601. Sinasalaysay ng palabas, na sa Dinamarka ang tagpuan, kung papaano maghiganti si Prinsipe Hamlet sa kanyang tiyo Claudius, na siyang pumatay sa tatay ni Hamlet, ang Hari, at kinuha ang trono at pinakasalan si Getrude, ang ina ni Hamlet.

Kategorya:Panitikan sa wikang Ingles
Taba

thumb|Uliraning pagkakatawan ng molekula ng tipikal na trigliserido, ang pangunahing uri ng taba. Pansinin ang tatlong kadena ng asidong magrasa na nakakabit sa bahaging gliserol sa gitna ng molekula.|alt=A space-filling model of an unsaturated triglyceride.

Sa nutrisyon, biyolohiya, at kimika, tumutukoy ang **taba** sa anumang ester ng asidong magrasa, o anumang halo ng naturang kompuwesto, karaniwan ang mga matatagpuan sa maybuhay o sa pagkain.

Partikular na tumutukoy ang salita sa mga trigliserido (tatluhing ester ng gliserol) na pangunahing sangkap ng langis sa mga halaman at tisyung magrasa sa mga hayop; o, mas tiyak pa, sa mga trigliserido na solido o semisolido sa temperatura ng silid, kaya hindi kasama ang langis.

Ang taba ay isa sa mga tatlong pangunahing pangkat ng makrosustansiya sa diyetang pantao, kasama ng karbohidrata at protina, at pangunahing sangkap ng mga karaniwang produktong pagkain gaya ng gatas, mantikilya at mantika. Isa itong pangunahin at saganang mapagkukunan ng enerhiya para sa maraming hayop at may mahalagang papel sa mga istraktura at metabolismo ng karamihan ng maybuhay, kabilang dito ang pag-iimbak ng enerhiya, pagkokontra-tubig, at insulasyong termal. Nakakagawa ang katawan ng tao ng kinakailangang taba mula sa ibang pagkain, maliban sa iilang mahahalagang asidong grasa na dapat isama sa diyeta. Tagapagdala rin ang mga tabang pandiyeta ng ilang sangkap na nagbibigay-lasa at amoy at ng mga bitamina na hindi natutunaw sa tubig.

## Mga sanggunian
Kategorya:Nutrisyon
Marilyn Monroe

Si **Marilyn Monroe** (1 Hunyo 1926 – 5 Agosto 1962), ipinanganak bilang **Norma Jeane Mortenson**, ngunit bininyagan bilang **Norma Jeane Baker**, ay isang Amerikanang aktres, mang-aawit, at modelo. Gumanap siya sa mahigit sa 29 mga pelikula at naging bida sa loob ng 15&nbsp;ng mga ito. Nagwagi siya ng maraming mga parangal na kinabibilangan ng tatlong Ginintuang Globo. Noong dekada ng 1950, naging simbolo siya ng seks sa kanluraning mundo. Kilala rin siya dahil sa kanyang tatlong bigong pagkakakasal kina, ayon sa pagkakasunudsunod, James Dougherty na isang pulis, kay Joe DiMaggio na isang manlalaro ng beysbol, at kay Arthur Miller na isang mandudula o manunulat ng dula. Noong 1999, inihanay siya ng instituto ng pelikula sa Amerika bilang pang-anim na dakilang bituin sa pelikula sa lahat ng panahon.

## Mga sanggunian 
Kategorya:Mga mang-aawit mula sa Estados Unidos
Kategorya:Mga artista mula sa Estados Unidos